google/wiki40b huggingface dataset:
Cheng Changjie

Meritter

Han fikk sølv i lagkonkurransen ved VM i bueskyting for handikappede i 2007. Individuelt kom han på 11.-plass. 
Ved Paralympiske sommerleker 2008 fikk han gull i klassen W2 individuelt med buetypen recurve. Her slo han italienske Marco Vitale 108-104 i finalen. I lagkonkurransen fikk Kina sølv, bak Sør-Korea. 
I 2011 fikk han sølv individuelt og gull i lagkonkurransen ved Para-asialekene i Guangzhou. Han deltok også ved VM i bueskyting for handikappede i 2011, der han kom på 9.-plass individuelt, og Kina kom på 5.-plass i lagkonkurransen. 
Ved Paralympiske sommerleker 2012 i London deltok han i klassen W2 individuelt med buetypen recurve. I plasseringsrunden fikk han 3. beste poengsum av de 24 som deltok, med 626 poeng. Han ble imidlertid slått ut av Hasihin Sanawi 1/8-finalen. Han deltok også i lagkonkurransen, der det kinesiske laget fikk brpnse, etter å ha slått Storbritannia 206-193 i bronsefinalen. Cheng deltok der sammen Dong Zhi og Li Zongshan.
Simple and Fast Multimedia Library

Simple and Fast Multimedia Library er et multiplattform programvarebibliotek som gir et enkelt applikasjonsprogrammeringsgrensesnitt for multimediakomponenter i datamaskiner. Biblioteket er skrevet i C++, med tilgjengelige språkbindinger for C, Crystal, D, Euphoria, Go, Java, Julia, .NET, Nim, Objective Caml, Python, Ruby og Rust.
Biblioteket er tilgjengelig for Windows, Linux, macOS and FreeBSD, med eksperimentelle porteringer til Android og iOS.
Siste versjon er 2.4.0 som ble lansert 7. august 2016.
Alle Kvinners Blad

Alle Kvinners Blad, senere Alle Kvinner, var er norsk ukeblad. Det ble startet i 1938, endret navn til Alle Kvinner i 1963 og gikk inn i 1978. Ukebladet var meget populært og blant de største på 1950-tallet; i 1950 nådde opplaget over 275 000 eksemplarer, et antall som bare ble overgått av Norsk Ukeblad. Alle Kvinner ble utgitt  av Gyldendal forlag i Oslo fram til 1974 da bladet ble det solgt til Nordisk Forlag. Blant redaktørene kan nevnes Johanna Oftedal, som hadde stillingen fra 1938 til 1968, og Toppen Bech, som var redaktør fra 1974 til bladet ble lagt ned.
Reaktans

Reaktans er en egenskap i elektriske kretser som motsetter seg forandringer av den elektriske strømmen ved å bygge opp en spenning som virker mot strømmen. Egenskapens verdi er frekvensavhengig, for likestrøm er verdien null. Dersom strømmen har et sinusformet forløp vil motspenningen være høyest ved nullpunktet der strømendringen er raskest, og null der strømmen har nådd sitt maksimum før den avtar igjen. Dette fører til en faseforskyvning på en kvart bølgelengde mellom strøm og spenning.
Den inverse størrelsen av reaktans kalles susceptans.
Prins Carl-medaljen

Prins Carl-medaljen er en svensk medalje, som utdeles av Sveriges monark. Den ble innstiftet 1. desember 1945 i anledning av at prins Carl, hertug av Västergötland, gikk av som leder for Svenska Röda Korset. Medaljen tildeles for humanitært arbeid, nasjonalt eller internasjonalt.

Kongelige medaljer

Prins Carl-medaljen er, sammen med Serafimermedaljen, H.M. Kongens medalje, Medaljen Litteris et Artibus og Prins Eugen-medaljen, en av de kongelige medaljer, som i Sverige tildeles i hoffprotokoll.

Utforming

Prins Carl-medaljen er gjort i forgylt sølv og bærer på advers prins Carls portrett. Den har en kongekrone på toppen. Medaljen er i 8. størrelse i det svenske systemet for medaljedimensjoner. Siden 1975 bæres medaljen i et hvitt bånd med en bred gul midtstripe og smale røde kantstriper.

Tildeling

Prins Carl-medaljen utdeles årlig den 1. desember.
Blant mottakerne er pave Pius XII, Folke Bernadotte og Albert Schweitzer.
Bølgen - et skremmende eksperiment

Handling

En historielærer ved en amerikansk high school underviser sine elever om nazismens framvekst i Tyskland på 1930-tallet. Elevene har vanskeligheter med å fatte hvordan så mange kunne bli revet med og læreren bestemmer seg derfor for å starte et sosialt eksperiment som skal vise hvor lett det er å manipulere mennesker. Han begynner å innpode fascistiske tanker og ideer i elevene sine. De unge får vite om den hvite rases overlegenhet, om overmennesker og blind underkastelse. Elevene viser seg å være forbausende lettpåvirkelige og snart brer de nye læresetningene seg på skolen som ild i tørt gress. Etterhvert oppretter læreren en bevegelse kalt «The Wave» og stadig nye medlemmer rekrutteres ved skolen. De som stiller seg skeptiske blir først møtt med forakt som etterhvert går over i åpen fiendtlighet og trusler. Til og med læreren blir påvirket, men etterhvert tar han til fornuft og forsøker å stanse «The Wave». Dette blir imidlertid ikke lett siden bevegelsen har utviklet seg til en kult med mange medlemmer.

Opphav

Utgangspunktet for filmen var Ron Jones' omstridte eksperiment «The Third Wave» som han gjennomføre ved en High School i California i 1967. I 1976 utgav han en novelle om eksperimentet kalt Take as Directed.

Annet

I 1981 kom en populær bok om eksperimentet, skrevet av Todd Strasser. 
I 2008 kom en tysk filmversjon kalt Die Welle og i 2010 ble en amerikansk musikal fremført av en ungdomsgruppe i San Francisco. I 2011 kom dokumentaren Lesson Plan, the story of The Third Wave, som var laget av en av de elevene som ble utsatt for eksperimentet.
Filmen ble vist på NRK i 1983 og i 1988.
Bjugn

Geografi

Bjugn består i dag av det som tidligere var kommunene Bjugn, Nes, Jøssund og den nordvestlige delen av Stjørna.

Næringsliv

Bjugn kommune preges for å være Jord og skogbruksskommune der landbruket spiller en viktig rolle for næringslivet. Det eksisterer også en sildoljefabrkk, Scanbio Lysøysund AS som er en hjørnesteindbedrift, Bjugn Bilopphuggeri, Statens vegvesen. De senere år er Valsnes som er en vindmøllepark blitt utviklet og ved samme sted bygges det opp en fabrikk innenfor fôrproduksjon for oppdrettsfisk som Marine Harvest står bak.

Kultur

Bjugn har en rekke arenaer innenfor kulturvirksomhet. Fosenhallen ble bygd opp i år 2007 og står for en rekke aktiviteter innenfor idrett. Kystkulturdagene ved Lysøysund arrangeres hvert år i august måned av Stiftelsen Frohavet og stedet har Bjugn Bowling AS i Botngård sentrum.

Ord og våpen

Bjugns kommunevåpen er et gult ror på blå bunn.

Tusenårssted

Bjugn Bygdatun Mølnargården er kommunens tusenårssted. Stedet ble valgt av kommunens tusenårskomité, bestående av representanter fra de lokale partiene, ungdomsråd, eldreråd, handelsstandsforeningen, kulturetaten, rådmann, varaordfører og ordfører, i møte 11. juni 1999. Det statlige tilskuddet gikk til tusenårsstedet og prosjektet «Ingen skal være alene – dersom de selv ikke vil det», som var parolen for nyttårsfeiringen ved tusenårsskiftet.
To messingskilt markerer stedet. Det ble plantet tusenårstrær, samt gravd ned et tusenårsskrin med en del utvalgte gjenstander.

Idrett

Allround-NM på skøyter 2008 ble avholdt 15. og 16. desember 2007 i den nybygde Fosenhallen i Bjugn.
Vilt

Vilt eller ville dyr, også i noen sammenhenger kalt villdyr, er begreper som omhandler alle dyr som lever og formerer seg fritt i naturen. Motsatsen til vilt er tamdyr, i betydningen domestiserte dyr.
Ifølge Lov om jakt og fangst av vilt (viltloven) av 29. mai 1981, defineres vilt som «alle viltlevende landpattedyr og fugler, amfibier og krypdyr». Vilt omfattes også av Lov om forvaltning av naturens mangfold (naturmangfoldloven) av 19. juni 2009. og flere forskrifter, for eksempel Forskrift om ivaretakelse av dødt vilt (fallviltforskriften).
Vilt og ville dyr er begreper som nyttes spesielt om jaktbare arter. Viltbegrepet deles også gjerne inn i de to delbegrepene småvilt og storvilt. Begrepet villdyr benyttes gjerne for å beskrive dyr som kan ha aggressiv atferd, for eksempel kattedyr, hundedyr eller bjørner. Uttrykket brukes imidlertid også for å beskrive menneskelig atferd, for eksempel om personer som utfører spesielt vågale handlinger.
Mange ville arter kan jaktes på vilkår, om man har jaktrett. Ingen eier imidlertid viltet, som fritt kan bevege seg over såvel eiendomsgrenser som landegrenser.

Fallvilt

Fallvilt er dyr som dør utenom jakt eller av andre grunner må avlives. Det kan være dyr som dør av naturlige årsaker eller som følge av påkjørsel, sykdom eller noe annet. Fallvilt er i utgangspunktet Viltfondets eiendom, unntatt hjortevilt og bever. De tilfaller kommunen, jamfør § 48 i viltloven.
Nicholas Clark

Nicholas Clark er en amerikansk videospilldesigner, som er ansatt hos Thatgamecompany. Han studerte sammen med Jenova Chen ved University of Southern California. Der utviklet de videospillet Flow, som senere kom ut på PlayStation 3. Før det arbeidet han for Electronic Arts. Han var også med på å utvikle Flower og Journey. Clark gjorde mye av grunnarbeidet for disse spillene. I 2013 hjalp han Matt Nava med å grunnlegge sitt eget spillstudio: Giant Squid Studios. De utviklet de Abzû, med musikk komponert av Austin Wintory, slik han hadde gjort tidligere for Flower og Journey.
Jan Herman Linge

Praksis og utdannelse

Linge dro til sjøs 15 år gammel på MT «Oro» av Arendal. Han trivdes svært godt på de syv hav og alle planer om videre utdannelse ble stilt i bero. Faren var ikke enig i sønnens prioriteringer og dro ut i verden for å finne ham og få ham hjem. De møttes i Singapore og sammen mønstret de på et annet skip i 1939 og jobbet seg hjemover.
Linge hadde praksistid ved skipsverft i 1940 og 1941. Han startet sine studier i 1942, men krigen satte en foreløpig stopper for disse. Han gjenopptok studiene etter krigens slutt og utdannet seg til skips­ingeniør (Naval Architect) i England og USA i 1946–1949.

Krigsår

Linge flyktet til Sverige i den selvkonstruerte og -bygde seilbåten «Vito». Derfra kom han seg videre til England med en britisk kanonbåt. Linge ble utdannet som  SOE-agent og var med i Kompani Linge 1944–1945. Han landet i det tysk-okkuperte Norge i fallskjerm vinteren 1944/1945 som sabotør og instruktør for Hjemmestyrkene (Milorg) i D12 (Akershus/Hedmark). 
Linge ble senere tatt til fange under en aksjon og sendt til Tyskland etter Gestapoforhør. Linge klarte å rømme underveis, og kom seg over til de fremrykkende amerikanske styrkene. Tidlig i april 1945 kom han tilbake til England, og ble instruktør for nye agenter.

Arbeidsår

Linge arbeidet som ingeniør i A/S Westermoen Båtbyggeri og Mek. Verksted i Mandal i 1949-1956. I denne tiden konstruerte han motortorpedobåten «Nasty» som ble grunnlaget for Tjeld-klassen. Disse båtene var i kontinuerlig produksjon fra høsten 1957 (prototypen «Nasty») til omkring 1970. Båttypen ble også eksportert til Tyskland, Hellas, Tyrkia og USA. Totalt ble det bygget 42 båter i denne klassen i Norge. Dessuten ble seks bygget i USA.
I sitt eget båtdesign- og konsulentfirma, Jan H. Linge A/S, konstruerte Linge en rekke hurtiggående motorbåter for Draco, Fjord, Windy og andre. Linge konstruerte seilbåten Soling, som ble valgt til olympisk klasse i 1968 og var med i hele åtte olympiske leker. Yngling, også tegnet av Linge, ble internasjonal klasse i 1979 og olympisk klasse fra Athen-OL 2004. Linge har også konstruert diverse 5,5 metere, andre seilbåter og havseilere. Linge-konstruksjoner kjennes gjerne på «ling»-endelsen i navnet. Seilbåten Killing er et unntak, den er konstruert av Sigurd Fr. Herbern på Killingen i Lysakerfjorden, en av Linges læremestre. Blant Linge-konstruksjonene finner man:
Tirariørkenen

Tirariørkenen (engelsk: Tirari Desert) er en ørken i Australia. Den ligger øst for Eyresjøen i den nordøstre delen av Sør-Australia. Ørkenen har et flateinnhold på 15 250 km².
Tirariørkenen inneholder saltsjøer og store sanddyner som går i retning nord-sør. Den ligger delvis innenfor Lake Eyre nasjonalpark. Elva Cooper Creek, som som oftest er tørr, renner gjennom ørkenen. I øst ligger Strzeleckiørkenen og i nordøst Sturt steinørken.
Quattro Records

Quattro Records er et norsk plateselskap som hovedsakelig utgir vokalmusikk med norske utøvere.
Yasunori Takada

Karriere

Yasunori Takada startet sin profesjonelle karriere i Shonan Bellmare i 1997. Han har også spilt for Yokohama FC og Thespa Kusatsu (nå kjent som Thespakusatsu Gunma).
Han ble tatt ut i Japans tropp til VM i fotball U-20 1999.
Barapukuria kullkraftverk

Barapukuria kullkraftverk er et kullkraftverk ved Dinajpur i det vestlige Bangladesh. Det har en installert produksjonskapasitet på 250 MW fordelt på 2 kokere / turbiner, som ble ferdigstilt i 2006. Brenselstypen er steinkull. Kraftverket er offentlig eid.
Eric Whitacre

Utdannelse

Whitacres formelle musikkutdannelse begynte ved University of Nevada i Las Vegas, hvor han studerte komposisjon med den ukrainske avantgardekomponisten Virko Baley og kordirigering under David Weiller. Ved denne tiden komponerte han stykker som Cloudburst, Water night, og Three flower songs for blandet kor, samt Ghost train triptych for blåseorkester. Whitacre tok sin mastereksamen ved Juilliard School of Music and Drama etter komposisjonsstudier under John Corigliano og David Diamond.
Ring inn musikken

Ring inn musikken er et norsk radioprogram i NRK Radio der lyttere kan ønske seg klassisk musikk.  Det  har blitt sendt i ulike former siden 1991. Det sendes nå i opptak i kanalen NRK Klassisk på lørdager, mellom kl. 9 og 11. og ledes av Mari Lunnan. Lytterne kan ringe inn og legge igjen ønsker på en telefonsvarer som blir spilt av i programmet, eller sende epost.
Fra starten og fram til 2015 ble programmet sendt direkte i P2 med én times sendetid.
Fábio da Silva Bordignon

Bakgrunn

Bordigon har cerebral parese, som i hans tilfelle påvirker beina og venstre arm. Han begynte med friidrett i 2014. Før dette spilte han fotball 7-a-side, og deltok i denne idretten under Paralympiske sommerleker 2012, der Brasil tapte bronsefinalen mot Iran. Han er gift og har en datter født i 2013.

Idrettskarriere

Bordignon deltok i Paralympiske sommerleker 2016 i Rio de Janeiro, der han fikk sølv i 100 og 200 meter i klassen T35. Ukrainske Ihor Tsvietov vant begge disse øvelsene. Under Para-VM i friidrett 2017 i London fikk han bronse på 200 meter og kom på fjerdeplass på 100 meter. 
Han deltok i Parapanamerikanske leker 2019 i Lima i Peru, og fikk der gull på 100 meter og bronse på 200 meter.
Sauherad

Navn

Navnet Sauherad, av norrønt Sauðaherað, er dannet av sauðar, med betydningen «syde» eller «koke» om strøm i et vassdrag, og herað, det vil si herred.

Historie

Sauherad herred ble opprettet i 1837 i forbindelse med formannskapslovene, med utgangspunkt i Søfde prestegjeld bestående av Søfde (Sauherad) og Næs sogn. Folkemengden i 1835 var 3951 og i 1845 var det 3756 innbyggere i herredet.
Kommunegrensene så å si vært uforandret siden etableringen, unntakene er grenseregulering ved at et ubebodd område ble overført til Gjerpen 1. januar 1903, samt overføring av et område med 27 innbyggere til Bø 1. juli 1914.

Kommunereformen

I forbindelse med kommunereformen har Sauherad kommune inngått intensjonsavtale med Bø om sammenslåing. Den nye kommunen vil ha administrasjonssted i Bø, og tentativ sammenslåing er 1. januar 2020. Navnet skal avgjøres etter en navnekonkurranse der innbyggerne blir inviterte til å delta. Den nye kommunen vil få rundt 10 000 innbyggere og bli den 113. største i innbyggertall (med dagens kommuner).
I forbindelse med sammenslåingen med Bø er det lagt opp til at kretsen Hjuksebø kan søke overføring til Notodden, mens kretsene Holtsås og Klevar skal forbli i den nye kommunen.

Tusenårssted

Kommunens tusenårssted er Patmos, en skulpturpark ved Sauarselvas utløp i Norsjø ved Akkerhaugen.
Neopentelia

Utbredelse

Gruppen er utbredt i Sørøst-Asia (Borneo og fastlandsdelen av Malaysia).
Steinvik stasjon

Fredning av stasjonen

Steinvik stasjon ble fredet av Riksantikvaren i 2002 med begrunnelse i at stasjonen er et av de best bevarte anleggene fra sin periode. Fredningen omfatter stasjonsbygningen med eksteriør, godshuset med eksteriør og interiør, privétbygningens eksteriør og bryggehusets eksteriør og interiør samt et område rundt bygningene.
Mot nya tider

Innspillingsfakta

Filmen ble spilt inn i februar – mai 1939 i AB Sandrew-Ateljéerna, Stockholm, Karlstad, Oslo og Trondheim.
Dagný Brynjarsdóttir

Klubbkarriere

Brynjarsdóttir startet fotballkarrieren i KFR. Hun spilte fra 2007 for Valur i Úrvalsdeild.
Brynjarsdóttir var tilsluttet Florida State University fra 2011 til 2014, og hun spilte collegefotball for Florida State Seminoles, men spilte for Valur i sommersesongen. I 2014 spilte Brynjarsdóttir for UMF Selfoss. I 2015 signerte hun for tyske Bayern München.

Landslagskarriere

Brynjarsdóttir spilte sin første landslagskamp for Island 24. februar 2010, da Island tapte 0–2 for USA.
Brynjarsdóttir var en del av Islands tropp til EM i 2013, og hun ble matchvinner med kampens eneste scoring da Island tok seg til kvartfinalen i turneringen. Det viste seg senere at Brynjarsdóttir hadde gjennomført kampen med et brudd i et ben i høyre fot.
Terran

Terran er innenfor geologi betegnelsen på en bit av en tektonisk plate eller kraton, som under kollisjon med et eller flere andre jordplater brekker av og fester seg til den kolliderende platen. 
Mange kraton har opplevd avgivelse eller tilfang av terraner, og slike terran gis gjerne betegnelsen «skjold» i det nye kratonet. Et eksempel er Rio Apa-skjoldet (Arequipa-Antofalla-terranet) som er et 1–2 milliarder år gammelt fragment koblet til Amasonasskjoldet, som det fortsatt henger sammen med.
Davide Simoncini

Internasjonal karriere

Simoncini debuterte for San Marino i en vennskapskamp hjemme mot Albania den 16. august 2006 (0–3). Begge brørdrene Simoncini ble historiske da de scoret hvert sitt selvmål mot Sverige den 7. september 2010, hvor de ble det første tvillingparet til å ha scoret selvmål i samme kamp under en internasjonal kamp.
Miss Peregrine's Home for Peculiar Children

Handling

En 16 år gammel gutt ved navn Jacob Portman kommer ved et uhell seg til en mystisk øy hvor han hjelper en gruppe besynderlige foreldreløse barn på Miss Peregrine's School for Peculiar Children, mens han beskytter dem og leder vekk fra fryktelige vesener som er ute etter dem.
Garonne

Ferdsel

Garonne spiller en viktig rolle i innlandstransport med skip. Via elven kan større havgående skip nå helt til havnen i Bordeaux, til Pont de Pierre (steinbroen). Elven er også en del av Canal des Deux Mers, kanalen som forbinder Middelhavet med Atlanterhavet. Denne kanalen er en kortere og sikrere vei for godstransport fra jordbruksområdene i Syd-Frankrike til Atlanterhavet. Elvebåter kan seile oppstrøms til Castets-en-Dorthe, hvor elven møter Garonnekanalen (Canal Latéral à la Garonne). På kanalen kan båtene gå gjennom 53 sluser til byen Toulouse, der den møter Canal du Midi. Disse to kanalene danner sammen Canal des Deux Mers.
Garonnekanalen utgjorde et av de største infrastrukturprosjektene i Europa i forrige århundre, da den ble tilrettelagt for standard lekterstørrelse på 38 × 5 meter. Den franske ministeren Freycinet beordret at alle kanaler med viktig langtransport skulle tilpasses disse standarddimensjonene. Alle de tidligere 30 meter lange slusene ble forlenget for å følge standarden. Den andre halvdelen av Canal des Deux Mers, Canal du Midi, slapp delvis unna omleggingen, siden kommersiell transport på kanalene var sterkt redusert da byggearbeidene nådde områdene hvor de fleste slusene ligger. Omleggingsarbeidet ble stoppet, noe som førte til at de rundt 300 år gamle strukturene i Canal du Midi ble bevart, og kanalen kom i 1996 på UNESCOs liste over verdensarvsteder.
Dagbok

Memoarlitteratur

Dagbok som litterær sjanger er en av de eldste litterære stilretningene innenfor litteraturen og inngår i memoarlitteraturen (fra fransk mémoire, erindring, minneverdig). Memoarlitteratur betegner en litteratur som strekker seg tilbake til antikken med forfattere som for eksempel Xenofon og Julius Cæsar, og som behandler selvopplevde begivenheter. Grensen mellom memoarlitteratur, dagboksopptegnelser og skjønnlitterær prosa kan til en viss grad være flytende, slik som i Ernst Jüngers In Stahlgewittern (I stålstormer).

Fiktive dagbøker

Dagbokformen har også vært et trekk for fiktive forfattere av reelle forfattere. Både Daniel Defoes Robinson Crusoe og Jonathan Swifts Lemuel Gulliver henvendte seg i «jeg»-form direkte til leseren i et dagboklignende format. I moderne tid peker blant annet Bridget Jones dagbok av Helen Fielding seg ut. Som litterær sjanger kalles det for dagbokroman.
Helgeland Alpinsenter

Helgeland Alpinsenter i Vefsn er Helgelands største alpinsenter og ligger i Kjemsåsen, en mil øst for Mosjøen. Anlegget har tre heiser og seks kilometer løypenett (lengste nedfart: 2,2 kilometer), samt ski- og brettpark. Toppen ligger 550 meter over havet, og fallhøyden er 270 meter. Helgeland Alpinsenter eies og drives på dugnad av Mosjøen Slalåmklubb.
Framfylkingen

Framfylkingen er LOs barne- og familieorganisasjon. 
Framfylkingen engasjerer seg i barnepolitiske saker og er opptatt av å følge FNs konvensjon om barns rettigheter (Barnekonvensjonen). Det er også en miljø- og friluftsorganisasjon som ser det som viktig å lære barn og unge å bli glad i naturen og ta vare på den. Saker Framfylkingen engasjerer seg i er blant annet fattigdom, barnearbeid, mangfold og internasjonal solidaritet. I tillegg til disse sakene fungerer Framfylkingen i stor grad som en fritidsorganisasjon for barn og unge, og lokallagene arrangerer lokale aktiviteter og utflukter for sine medlemmer, tilpasset aldersgruppen. En særegenhet ved Framfylkingen i forhold til f.eks. speidere og 4H er at i Framfylkingen deltar hele familien sammen, og voksne er bl.a. i stor grad med på lekeaktiviteter sammen med barna. 
Organisasjonen utgir medlemsbladet Ung med meninger.
På landsmøtet i 2013 ble også nettverket Rett Fram etablert. Dette er et nettverk der alle medlemmer mellom 13 og 26 år kan delta, og som i stor grad er hovedansvarlige for å arrangere aktivitetene for denne aldersgruppen.

Historie

Framfylkingen ble startet i 1934 etter et vedtak på Arbeiderpartiets landsmøte i 1933. I stiftelsesbrevet av 1933 står det blant annet: «Formålet med framfylkingen er å skape en almen socialistisk friluftsorganisasjon med sideordnede oppgaver, som faller sammen med de unges interesser. Nevenyttig gjerning og socialistisk kulturarbeid skal gå hånd i hånd, dertil vil den delta i det socialistiske fredsarbeide».
I dag er ikke Framfylkingen tilknyttet et politisk parti. I 1977 ble Framfylkingen LOs barne – og familieorganisasjon. Det vil si at Framfylkingen er en organisasjon for hele fag- og arbeiderbevegelsen.
Home Invest

Home Invest er et norsk investeringsselskap med kjernevirksomhet tjenesteyting og vekt på hotelldrift, eiendom og kapitalforvaltning. Home Invest består i dag av Nordic Choice Hotels, Home Properties og Home Capital.
Nordic Choice Hotels (tidligere Choice Hotels Scandinavia) er Skandinavias største hotellkjede, med 170 hoteller i Norge, Sverige, Danmark, Finland og Baltikum og 9200 ansatte.
Home Invest er 100 % eid av Petter Stordalen.

Historikk

I 2000 blir Home Invest fisjonert ut av Choice Hotels Scandinavia og etablert som et eget børsnotert selskap. Petter Stordalen eide på dette tidspunktet 40 % av selskapet. Året etter utvided Stordalen sin eierandel til 90 %, og selskapet blir samtidig tatt av Oslo Børs. I 2003 kjøpte Choice Hotels Scandinavia seg inn i det svenske eiendomsselskapet Capona. Året etter solgte Home Invest alle sine eiendommer til Capona og fikk oppgjør i aksjer. Transaksjonen medførte at Home Invest-konsernet ble eier av ca 66% av aksjene i Capona og navnet ble endret fra Capona til Home Properties. I 2005 kjøpte Home Invest 100 % av Choice Hotels Scandinavia og selskapet blir tatt av Oslo Børs. I 2007 ble Home Capital skilt ut fra Home Properties og etablert som et eget selskap og listet på First North-listen. Home Invest kjøpte opp 100 % av Home Capital. I 2009 kjøpte Home Invest opp Home Properties, og tok selskapet av børs. Choice Hotels Scandinavia, Home Properties og Home Capital var deretter 100 % eiet av Home Invest.